Ponikve (Ston)
Ponikve su naselje u općini Ston na poluostrvu Pelješac. Dijelovi naselja su Metohija, Sparagovići i Boljenovići . Poznato je po vinogradima i maslinicima. Iz Ponikava je istoimeni nogometni klub osnovan 1979, koji se takmiči u 2. ŽNL Dubrovačko-neretvanske. Njemačka firma wpd odlučila je da gradi vjetroelektranu snage 34 megavata u brdu poviše Ponikava . Direktor vjetroelektrane Ponikve Andreas Chollet i ambasador Njemačke u Republici Hrvatskoj Hans Peter Annen 17. maja 2013 svečano su otvorili vjetroelektranu u Ponikvama. Vrijednost projekta, čiji je investitor njemačka tvrtka WPD, iznosi 43 000 000 eura, a 16 vjetrenjača snabdjevaće 23 000 domaćinstava. Gradnja je započeta u junu 2011., a završena u oktobru 2012. godine. Ponikve imaju oko 350 stanovnika Hrvata rimokatolika. Ponikve su selo stonske općine sastavljeno od četiri odlomka. To su Boljenovići sa komšilucima Metohija, Gornje Selo i Boljenovići; Sparagovići sa komšilucima Sparagovići, Ledinići i Marići; Zabrđe i Dančanj. Ponikve leže u uvali, koju ograđuju brda sa južne i sjeverne strane. Tu se nalaze tri vrela žive vode. U Ponikvama se goji buhara, trešnje, masline i loze. Do početka 20. vijeka Ponikovci su se bavili stočarstvom i najduže su na Pelješcu zadržali narodnju nošnju, gusle, diple, kola i ostale stare običaje. Razlog tome je što nije dolazilo mnogo novajlija, pošto nema velikog polja i ne može da se razvije naročita ekonomija. Tu je crkvica sv. Jurja iz 12. vijeka sagrađena u istočnom stilu. Nalazi se bogumilskih gradina, ruševina gradina i dubrovačka kula.